## Pravilnik o izmjenama dopunama Pravilnika o uspostavljanju programa mjerenja učinkovitosti usluga u zračnoj plovidbi i mrežnih funkcija

### NN 99/2012 (31.8.2012.), Pravilnik o izmjenama dopunama Pravilnika o uspostavljanju programa mjerenja učinkovitosti usluga u zračnoj plovidbi i mrežnih funkcija

MINISTARSTVO POMORSTVA, PROMETA I INFRASTRUKTURE

2208

Na temelju članka 149. stavak 3. Zakona o zračnom prometu (»Narodne novine« broj 69/09 i 84/11), ministar pomorstva, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O USPOSTAVLJANJU PROGRAMA MJERENJA UČINKOVITOSTI USLUGA U ZRAČNOJ PLOVIDBI I MREŽNIH FUNKCIJA

Članak 1.

U Pravilniku o uspostavljanju programa mjerenja učinkovitosti usluga u zračnoj plovidbi i mrežnih funkcija (»Narodne novine« broj 32/11 i 89/11), članak 3. mijenja i glasi:

»(1) Tijela nadležna za provedbu ovoga Pravilnika su Hrvatska agencija za civilno zrakoplovstvo kao imenovano Nacionalno nadzorno tijelo i ministarstvo nadležno za civilni zračni promet (u daljnjem tekstu: Ministarstvo) u okviru ovlasti propisanih Zakonom o zračnom prometu i ovim Pravilnikom.

(2) U smislu provedbe članka 4. (2) Uredbe iz Dodatka 1 ovoga Pravilnika, mehanizam kojim Republika Hrvatska osigurava Hrvatskoj agenciji za civilno zrakoplovstvo kao Nacionalnom nadzornom tijelu potrebne uvjete za provedbu zadaća koje za nju proizlaze iz ovoga Pravilnika kao i za nadzor provedbe ovoga Pravilnika, počiva na izvješćivanju o problemima primjene i provedbe ovoga Pravilnika kroz godišnje izvješće o radu Hrvatskoj agencije za civilno zrakoplovstvo koje se dostavlja Vladi Republike Hrvatske.

(3) U smislu provedbe članka 5. (3) Uredbe iz Dodatka 1. ovoga Pravilnika Plan mjerenja učinkovitosti za drugo izvještajno razdoblje donijet će se kao nacionalni plan.

(4) U smislu provedbe članka 8. (6) Uredbe iz Dodatka 1 ovoga Pravilnika ako se pokaže opravdanim, Ministarstvo na prijedlog Hrvatske agencije za civilno zrakoplovstvo, u Planu mjerenja učinkovitosti može utvrditi dodatne pokazatelje učinkovitosti i s njima povezane ciljeve.

(5) U smislu provedbe članka 11. (1) Uredbe iz Dodatka 1 ovoga Pravilnika Ministarstvo, na prijedlog Hrvatske agencije za civilno zrakoplovstvo, utvrđuje i donosi mehanizme poticaja.

(6) U smislu provedbe članka 12. Uredbe iz Dodatka 1 ovoga Pravilnika, Plan mjerenja učinkovitosti i njegove izmjene usvaja Ministarstvo na prijedlog Hrvatske agencije za civilno zrakoplovstvo.

(7) U smislu provedbe članka 18. (3) Uredbe iz Dodatka 1 ovoga Pravilnika Ministarstvo, na prijedlog Hrvatske agencije za civilno zrakoplovstvo može utvrditi nivoe upozorenja (alert thresholds) koji se razlikuju od nivoa upozorenja navedenih u Planu mjerenja učinkovitosti u skladu sa člankom 9 (3.) Uredbe iz Dodatka 1 ovoga Pravilnika. Ministarstvo će o takvoj odluci obavijestiti sve subjekte koji su uključeni u praćenje Plana mjerenja učinkovitosti sukladno ovom Pravilniku.

(8) U smislu provedbe članka 20. Uredbe iz Dodatka 1 ovoga Pravilnika, Hrvatska agencija za civilno zrakoplovstvo će propisati format, uvjete i načine osiguranja razmjene podataka koje moraju dostaviti pružatelj usluga u zračnoj plovidbi i zračne luke na koje se primjenjuje ovaj Pravilnik sukladno članku 1. stavku 2. ovoga Pravilnika, nužnih za izradu Plana mjerenja učinkovitosti te za analizu i ocjenu učinkovitosti.«

Članak 2.

Članak 5. mijenja se i glasi:

»Usklađenost s pravnim aktima Europske unije

Članak 5.

Ovaj Pravilnik sadrži odredbe koje su u skladu sa sljedećim aktima Europske unije:

a) Uredbom Komisije (EU) br. 691/2010 od 29. srpnja 2010. o utvrđivanju programa mjerenja učinkovitosti za usluge u zračnoj plovidbi i mrežne funkcije i izmjenama i dopunama Uredbe Komisije (EZ) br. 2096/2005 kojom se utvrđuju zajednički zahtjevi za pružanje usluga u zračnoj plovidbi,

b) Uredbom Komisije (EU) br. 677/2011 od 7. srpnja 2011. o utvrđivanju detaljnih pravila za provedbu mrežnih funkcija za upravljanje zračnim prometom (ATM) i izmjeni Uredbe (EU) br. 691/2010 o utvrđivanju programa mjerenja učinkovitosti za usluge u zračnoj plovidbi i mrežne funkcije,

c) Uredbom Komisije (EC) br. 1034/2011 od 17. listopada 2011. o nadzoru sigurnosti u upravljanju zračnim prometom i uslugama u zračnoj plovidbi i o izmjeni Uredbe (EU) br. 691/2010,

d) Uredbom Komisije (EC) br. 1035/2011 od 17. listopada 2011. o utvrđivanju zajedničkih zahtjeva za pružanje usluga u zračnoj plovidbi i izmjeni Uredaba (EZ) br. 482/2008 i (EU) br. 691/2010,

e) Uredba Komisije (EU) br. 1216/2011 od 24. studenoga 2011. o izmjeni Uredbe Komisije (EU) br. 691/2010 o utvrđivanju programa mjerenja učinkovitosti za usluge u zračnoj plovidbi i mrežne funkcije.«

Članak 3.

Članak 6. mijenja se i glasi:

»Dodaci

Članak 6.

(1) Dodaci 1 i 2 tiskani su uz ovaj Pravilnik i čine njegov sastavni dio.

(2) Dodatke iz stavka 1. ovoga članka čine:

a) Dodatak 1.: Uredba Komisije (EU) br. 691/2010 od 27. srpnja 2010. o utvrđivanju programa mjerenja učinkovitosti za usluge u zračnoj plovidbi i mrežne funkcije i izmjenama i dopunama Uredbe Komisije (EZ) br. 2096/2005 kojom se utvrđuju zajednički zahtjevi za pružanje usluga u zračnoj plovidbi,

b) Dodatak 2.: Uredba Komisije (EU) br. 1216/2011 od 24. studenoga 2011. o izmjeni Uredbe Komisije (EU) br. 691/2010 o utvrđivanju programa mjerenja učinkovitosti za usluge u zračnoj plovidbi i mrežne funkcije.«

Članak 4.

U članku 8. stavak 1. mijenja se i glasi:

»(1) Hrvatska agencija za civilno zrakoplovstvo će najkasnije do 1. srpnja 2013. propisati format, uvjete i načine osiguranja razmjene podataka, iz članka 3. stavka 8. ovoga Pravilnika.«

Članak 5.

U cijelom tekstu Pravilnika riječi: »Agencija za civilno zrakoplovstvo« u odgovarajućem padežu zamjenjuju se riječima: »Hrvatska agencija za civilno zrakoplovstvo« u odgovarajućem padežu.

Članak 6.

Iza Dodatka 1. dodaje se Dodatak 2. koji glasi:

»DODATAK 2.

UREDBA KOMISIJE (EU) br. 1216/2011 od 24. studenoga 2011. o izmjeni Uredbe Komisije (EU) br. 691/2010 o utvrđivanju programa mjerenja učinkovitosti za usluge u zračnoj plovidbi i mrežne funkcije

(Tekst značajan za EGP)

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EZ) br. 549/2004 Europskoga parlamenta i Vijeća od 10. ožujka 2004. o utvrđivanju okvira za stvaranje jedinstvenog europskoga neba (okvirna Uredba)[[1]](#footnote-29081-1), a posebno njezin članak 11.,

budući da:

(1) Uredbom Komisije (EU) br. 691/2010 o utvrđivanju programa mjerenja učinkovitosti za usluge u zračnoj plovidbi i mrežne funkcije i izmjenama i dopunama Uredbe (EZ) br. 2096/2005 o utvrđivanju zajedničkih zahtjeva za pružanje usluga u zračnoj plovidbi[[2]](#footnote-29081-2) predviđeni su ključni pokazatelji učinkovitosti (KPI) i obvezujući ciljevi na ključnim područjima učinkovitosti u vezi sa sigurnošću, okolišem, kapacitetom i isplativošću.

(2) Ključni pokazatelj učinkovitosti (KPI) sigurnosti za postavljanje nacionalnih ciljeva ili ciljeva funkcionalnog bloka zračnog prostora (FAB – Functional Airspace Block) utvrđeni u Prilogu I. Uredbi (EU) br. 619/2010 su sljedeći: učinkovitost upravljanja sigurnošću koja se mjeri metodologijom temeljenom na okviru za nadzor zrelosti sigurnosti ATM-a (ATM Safety Framework Maturity Survey); primjena klasifikacije ozbiljnosti pomagala za analizu rizika (Risk Analysis Tool) kako bi se omogućilo usklađeno izvješćivanje o ocjeni ozbiljnosti narušavanja minimalne separacije (Separation Minima Infringements), neodobrenih ulaza na uzletno-sletnu stazu (Runway Incursions) i specifičnih tehničkih događaja ATM-a (ATM Specific Technical Events); i izvješćivanje o kulturi pravičnosti.

(3) U skladu s Prilogom I. Uredbi (EU) br. 691/2010, ove KPI sigurnosti moraju dalje zajedno razvijati Komisija, države članice, Europska agencija za sigurnost zračnog prometa (EASA) i Europska organizacija za sigurnost zračne plovidbe (Eurocontrol), a Komisija ih mora donijeti prije prvog izvještajnog razdoblja.

(4) U tu svrhu, Komisija je uspostavila radnu skupinu koja se sastoji od predstavnika iz EASA-e, Eurocontrola i Komisije (takozvana Radna skupina E3). Ta je radna skupina izradila tehničko izvješće pod nazivom ‘Metrics for Safety Key Performance Indicators for the Performance Scheme’ (Metrika za ključne pokazatelje učinkovitosti sigurnosti za program mjerenja učinkovitosti). To se izvješće dalje razvijalo na temelju primjedbi koje su dobivene od država članica i sudionika te čini tehničku osnovu za ovu Uredbu i s njom povezane prihvatljive načine udovoljavanja (AMC – Acceptable Means of Compliance) i smjernice (GM – Guidance Material).

(5) Pri razvoju KPI sigurnosti treba uzeti u obzir posao koji je već obavljen u vezi s drugim inicijativama, kao što su EASA-ina inicijativa Plan sigurnosti i Eurocontrolove inicijative Pomagala za analizu rizika i Okvir za nadzor zrelosti sigurnosti ATM-a.

(6) Iskustvo stečeno tijekom postupne provedbe programa mjerenja učinkovitosti pokazuje da vrijeme koje je dano Komisiji za ocjenu revidiranih ciljeva učinkovitosti treba produžiti, imajući u vidu opseg posla nastao radi detaljne ocjene planova mjerenja učinkovitosti te radi obavljanja potrebnih razgovora s nacionalnim nadzornim tijelima i osiguravanja primjerenog obrazloženja rezultata te ocjene.

(7) Uredbu (EU) br. 691/2010 treba stoga na odgovarajući način izmijeniti.

(8) Mjere predviđene u ovoj Uredbi u skladu su s mišljenjem Odbora za jedinstveno nebo,

DONIJELA JE OVU UREDBU:

Članak 1.

Uredba (EU) br. 691/2010 izmjenjuje se kako slijedi:

(1) članak 14. izmjenjuje se kako slijedi:

(a) u stavku 1., riječi ‘dva mjeseca’ zamjenjuju se riječima ‘četiri mjeseca’;

(b) u stavku 2., riječi ‘dva mjeseca’ zamjenjuju se riječima ‘četiri mjeseca’;

(c) u stavku 3., riječi ‘dva mjeseca’ zamjenjuju se riječima ‘četiri mjeseca’;

(2) U Prilogu I., točka 1. odjeljka 2. zamjenjuje se sljedećim:

‘1. KLJUČNI POKAZATELJI UČINKOVITOSTI U VEZI SA SIGURNOŠĆU

(a) Prvi nacionalni/FAB-ov KPI sigurnosti za prvo izvještajno razdoblje je učinkovitost upravljanja sigurnošću koja se mjeri metodologijom temeljenom na okviru za nadzor zrelosti sigurnosti ATM-a (ATM Safety Framework Maturity Survey).

U pogledu država članica te njihovih nacionalnih nadzornih tijela i pružatelja usluga u zračnoj plovidbi koji su certificirani za pružanje usluga u zračnom prometu ili komunikacijskih, navigacijskih i nadzornih usluga, ovaj se KPI mjeri razinom provedbe sljedećih ciljeva upravljanja:

– politika i ciljevi sigurnosti;

– upravljanje sigurnosnim rizicima;

– osiguravanje sigurnosti;

– promicanje sigurnosti;

– kultura sigurnosti.

(b) Drugi nacionalni/FAB-ov KPI sigurnosti za prvo izvještajno razdoblje je primjena niže navedene klasifikacije ozbiljnosti, koja se temelji na metodologiji pomagala za analizu rizika (Risk Analysis Tool), za izvješćivanje o najmanje tri kategorije događaja: narušavanje minimalne separacije (Separation Minima Infringements), neodobreni ulaz na uzletno-sletnu stazu (Runway Incursions) i specifični tehnički događaji ATM-a (ATM Specific Technical Events) u svim centrima za kontrolu zračnog prometa i zračnim lukama. Države članice mogu odlučiti da ovu metodu ne primjenjuju za zračne luke s manje od 50 000 kretanja u komercijalnom zračnom prometu godišnje.

Pri izvješćivanju o gore navedenim događajima, države članice i pružatelji usluga u zračnoj plovidbi moraju upotrebljavati sljedeće klase ozbiljnosti:

– ozbiljna nezgoda

– velika nezgoda

– značajna nezgoda

– bez utjecaja na sigurnost

– nije utvrđeno: na primjer, takvo utvrđivanje bilo je onemogućeno nedostatnom raspoloživošću informacija ili dokazima na temelju kojih se nije mogao izvesti zaključak ili dokazima koji su u sukobu.

Izvješćivanje o primjeni ove metode obavlja se za pojedinačne događaje.

(c) Treći nacionalni/FAB-ov KPI sigurnosti za prvo izvještajno razdoblje je izvješćivanje od strane država članica i njihovih pružatelja usluga u zračnoj plovidbi, putem upitnika koji je uveden u skladu s točkom (e), kojim se mjeri razina prisutnosti i odgovarajuća razina odsutnosti kulture pravičnosti.

(d) Tijekom prvog izvještajnog razdoblja nema ciljeva učinkovitosti sigurnosti na razini EU-a. Međutim, države članice mogu postaviti ciljeve koji odgovaraju ovim KPI-ima sigurnosti.

(e) Kako bi se olakšali provedba i mjerenje KPI-a sigurnosti, EASA će prije početka prvog izvještajnog razdoblja, uz savjetovanje s tijelom za reviziju učinkovitosti, donijeti prihvatljive načine usklađivanja i smjernice u skladu s postupkom donesenim temeljem članka 52. Uredbe (EZ) br. 216/2008.

(f) Eurocontrol mora pravovremeno osigurati informacije potrebne za razvoj dokumenata iz točke (e), uključujući najmanje specifikaciju metodologije pomagala za analizu rizika i njezinog daljnjeg razvoja te detalje o metodologiji okvira za nadzor zrelosti sigurnosti ATM-a i njezinim faktorima ponderiranja.

(g) Nacionalna nadzorna tijela svake godine do 1. veljače izvješćuju EASA-u o godišnjem mjerenju KPI-a iz točaka (a) i (c) (upitnici o učinkovitosti upravljanja sigurnošću i kulturi pravičnosti) za prethodnu godinu, koje izvode nacionalna nadzorna tijela i pružatelji usluga u zračnoj plovidbi. Ova godišnja mjerenja se upotrebljavaju kao ulazni podaci za funkcije praćenja opisane u točkama (h) i (i). Ako se pojave bilo kakve promjene u godišnjem mjerenju KPI-a, nacionalna nadzorna tijela moraju predočiti te promjene prije roka za podnošenje sljedećeg godišnjeg izvješća.

(h) Nacionalna nadzorna tijela prate provedbu i mjerenje KPI-a sigurnosti od strane pružatelja usluga u zračnoj plovidbi, u skladu s postupcima za nadzor sigurnosti utvrđenim u Provedbenoj uredbi Komisije (EU) br. 1034/2011\*.[[3]](#footnote-29081-3)

(i) U okviru svojih standardizacijskih inspekcija, EASA prati provedbu i mjerenje KPI-a sigurnosti od strane nacionalnih nadzornih tijela, u skladu s radnim metodama iz članka 24. Uredbe (EZ) br. 216/2008. EASA o rezultatima tih inspekcijskih pregleda obavješćuje tijelo za reviziju učinkovitosti.

Članak 2.

Ova Uredba stupa na snagu dvadesetoga dana od njezine objave u Službenom listu Europske unije.

Ova Uredba u cijelosti obvezuje i neposredno se primjenjuje u svim državama članicama.

Sastavljeno u Bruxellesu 24. studenoga 2011.

Za Komisiju

Predsjednik

José Manuel BARROSO«, v. r.

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/11-02/16

Urbroj: 530-09-12-15

Zagreb, 14. kolovoza 2012.

Ministar

pomorstva, prometa i infrastrukture

dr. sc. Siniša Hajdaš Dončić, v. r.

[[1](#footnote-29081-1-backlink)]SL L 96, 31.3.2004., str. 1.

[[2](#footnote-29081-2-backlink)]SL L 201, 3.8.2010., str. 1.

[[3](#footnote-29081-3-backlink)]\* SL L 271, 18.10.2011., str. 15.’

99 31.08.2012 Pravilnik o izmjenama dopunama Pravilnika o uspostavljanju programa mjerenja učinkovitosti usluga u zračnoj plovidbi i mrežnih funkcija

Pravilnik, NN 99/2012-2208